14 
cimen integrum et optime conservatum formae Pallasianae, sed etiam Anseris ca- 
nadensis genuini existat, utriusque animalis discrimina tanto melius statuere valemus. 
Primo quidem intuitu Anser canadensis et leucopareius summam affinitatem 
habere videntur, si autem accuratius ulramque avem consideres, maximae adeo 
differentiae offeruntur. Anser enim canadensis corpore multo majori, rostro multo 
magis elongato et capitis longitudine parum breviori, quoad formam cygnoideo, 
porro collo multo longiore, larsis brevioribus, pedibus majoribus et fascia denique 
alba unica, a gula supra mandibulae latera usque ad occipitis latera ducta discrepat. 
Anseris species, quam nuper Richardsonius Anseris Hutchinsii nomine in 
Faunae Boreali- Americanae Tomo secundo p. 470. exhibuit, cuique ab initio de 
qua nunc agimus formam adjungendam esse putaveram, distinguitur, ut e de- 
scriptione Kicliardsoniana concludere licet, macula ante oculum alba, porro macula 
gulari-parotica ut in Ansere canadensi figurata, deinde fascia alba a teclricibus 
caudae superioribus ad latera pectoris et abdominis tendente, sicuti etiam inguini- 
bus e coeruleo griseis, transversim albo striatis, nec non tarsis pedibusque brevio- 
ribus. E loco quoque, quem Richardsonius Anseri Hutchinsii dedit, pari modo 
differentia derivari posse videtur. Primum enim in locum posuit Anserem cana- 
densem , in secundum Anserem leucopsidem, pone Anserem leucopsidem vero 
descripsit demum Anserem Hutchinsii , ita ut ex hoc ordine majorem Anseris 
Hutchinsii affinitatem cum Ansere leucopside , quam cum Ansere canadense con- 
cluderes, cui quidem Anser leucopareius coloribus simillimus conspicitur. In uni- 
versum enim Anser leucopareius Eerniclam vestimento Anseris canadensis indutam, 
sed maculis albis paroticis duabus distinctis, loco unius, insignem considerare potes. 
Statura enim, rostro, pedibus et collo Berniclam , non, ut Anser canadensis , 
formam cygnoideam sistit. 
Rostrum nigrum, abbrevialum, capitis longitudinis dimidia parte vix longior, 
satis altum, in basalis partis lateribus supra fossam narium haud angulatim promi- 
nens, ut in Ansere canadense. Dentes ejus supra marginem exteriorem haud 
excedentes. Caput totum, nec non collum aterrima, subnitida. Exstat tamen 
in capitis utroque latere macula , in nostro specimine fere oblongo -subrhomboidalis, 
